钦定古今图书集成/明伦汇编/闺媛典/第245卷 > 刘振先妻孙氏
## 钦定古今图书集成/明伦汇编/闺媛典/第245卷 > 刘振先妻孙氏

按《辽州志》：“孙氏，刘振先妻。有淑德，事舅姑处妯娌孝
而克和。随父于官，值母病亡，为父理家事，箱箧贮藏，
毫不顾视。遇流寇破城，夫及二长子俱被惨害。季子
方襁褓，氏两目失明，抱幼子匿豚栅得免。嗣后兵荒
频仍，氏竭心髓保其孤，延数载残喘，托孤于侄而死。
后子若孙俱成名。”